
REPUBLIKA HRVATSKA
TRGOVAČKI SUD U OSIJEKU
STALNA SLUŽBA U SLAVONSKOM BRODU                              
Trg pobjede 13
35000 Slavonski Brod       


U  I M E  R E P U B L I K E  H R V A T S K E

R J E Š E N J E

TRGOVAČKI SUD U OSIJEKU, STALNA SLUŽBA U SLAVONSKOM BRODU, po stečajnoj sutkinji Mirni Vujčić, postupajući po zahtjevu Financijske agencije, Regionalnog centra Zagreb, Podružnice Zagreb za provedbu skraćenog stečajnog postupka nad stečajnim dužnikom 1 ST grupa d.o.o. za usluge, skraćena tvrtka: 1 ST grupa d.o.o, Zagreb, Radnička cesta 52, OIB: 43993775905, dana 24. veljače 2017. godine

r i j e š i o     j e

1. Obustavlja se skraćeni stečajni postupak nad stečajnim dužnikom 1 ST grupa d.o.o. za usluge, skraćena tvrtka: 1 ST grupa d.o.o, Zagreb, Radnička cesta 52, OIB: 43993775905. 

2. Po pravomoćnosti ovoga rješenja donijeti će se rješenje o pokretanju prethodnog postupka odnosno otvaranju stečajnog postupka sukladno općim odredbama Stečajnog zakona ( NN 71/15), a postupak će provesti stvarno i mjesno nadležan Trgovački sud u Zagrebu.

Obrazloženje

Financijska agencija, Regionalni centar Zagreb, Podružnica Zagreb sukladno odredbi čl. 429. st. 1 Stečajnog zakona ( dalje: SZ NN 71/15 ) podnijela je zahtjev za provedbu skraćenog stečajnog postupka nad stečajnim dužnikom 1 ST grupa d.o.o. za usluge, skraćena tvrtka: 1 ST grupa d.o.o, Zagreb, Radnička cesta 52, OIB: 43993775905 iz razloga što stečajni dužnik nema zaposlenih osoba, a u Očevidniku  redoslijeda osnova za plaćanje ima evidentirane neizvršene osnove za plaćanje u neprekinutom razdoblju dužem od 120 dana.
Rješenjem Visokog trgovačkog suda Republike Hrvatske, Zagreb posl. br. 31-SU 958/16-3 od 20. rujna 2016. godine predmet je delegiran ovome sudu na postupanje.
 	 	Postupajući po zahtjevu predlagatelja, na temelju odredbe čl. 428. SZ-a utvrđeno je da nisu ispunjene pretpostavke za pokretanje drugog postupka radi brisanja dužnika iz sudskog registra, pa su na temelju odredbe čl. 430. SZ-a oglasom pozvane osobe ovlaštene za zastupanje dužnika po zakonu da u roku od petnaest dana od dana objave oglasa

 podnesu sudu javnobilježnički ovjerovljeni popis imovine i obveza na propisanom obrascu te su pozvani vjerovnici da najkasnije u roku od četrdeset i pet dana od objave oglasa predlože otvaranje stečajnog postupka i solidarno uplate predujam za namirenje troškova stečajnog 
postupka te su upozoreni o pravnim posljedicama nepodnošenja prijedloga za otvaranje stečajnog postupka. 
U ostavljenom roku ovlaštene osobe za zastupanje dužnika po zakonu nisu podnijele sudu javnobilježnički ovjerovljen popis imovine i obveza, ali su vjerovnici P.B. GRAD d.o.o. Zagreb, Radnička cesta 50, OIB 10120762935 i M123 UPRAVLJANJE d.o.o. Zagreb, Radnička cesta 50, OIB 24735765698, po punomoćnicima, predložili otvaranje stečajnog postupka nad stečajnim dužnikom i uplatili predujam u iznosu od 10.000,00 Kn sukladno pozivu iz oglasa, a  što je utvrđeno provjerom u računovodstvo suda. 
Stoga nisu ispunjeni uvjeti za istovremeno otvaranje i zaključenje skraćenog stečajnog postupka nad stečajnim dužnikom propisanim odredbom čl. 431. SZ-a, pa je na temelju odredbi čl. 8. i čl. 433. SZ-a odlučeno kao u izreci rješenja.

U Slavonskom Brodu, 24. veljače 2017. godine


          Stečajna sutkinja:
               Mirna Vujčić




NAPUTAK O PRAVNOM LIJEKU
Protiv ovog rješenja dopuštena je žalba u roku od osam dana
 po isteku osmog dana od dana objave rješenja na mrežnoj stranici
 e-Oglasna ploča sudova. Žalba se podnosi  Visokom trgovačkom 
sudu u Zagrebu  putem ovoga suda  u tri  primjerka.





DNA:
1. Rješenje nepravomoćno
2. Objaviti na mrežnoj stranici e-Oglasna ploča sudova
3. Dostaviti:
· Dužniku
· FINI
· Vjerovnicima po punomoćnicima 
4. Kalendar 15 dana

